L’Ecoparc mòbil de l’Emtre estarà a Burjassot en dues ocasions al mes de desembre
2025-07-24

A primers de mes i uns dies abans de Nadal. Aquests seran els moments en els quals l’Ecoparc mòbil de l’Emtre visitarà Burjassot el mes de desembre. Concretament, l’Ecoparc de l’Entitat Metropolitana per al tractament de residus (Emtre) estarà en el municipi del 2 al 4 i del 19 al 21 de desembre.

Com és habitual en les seues visites a Burjassot, l’Ecoparc se situarà en l’aparcament de les Palmeres, al costat del Mercat Municipal l’Almara. L’emplaçament, una vegada més, facilitarà als ciutadans la tasca de depositar els seus residus ja que poden entrar, de manera fàcil amb els seus vehicles, fins al mateix punt on estarà situat l’Ecoparc.

L’Ecoparc estarà obert de 10.00 a 14.00 hores i de 16.00 a 19.00 hores, del 2 al 4 de desembre i els dies 19 i 20, mentre que el dissabte dia 21 només estarà obert al matí, concretament de 10.00 a 13.00 hores.

Es podran depositar residus com a llibres i revistes, piles, termòmetres, oli de motor i de cuina, reactius de laboratori, càpsules de café, aerosols, aparells electrònics, bombetes, cartutxos d’impressores, telèfons mòbils i carregadors, pintures, dissolvents, bateries, DVD/CD o envasos contaminants, entre altres.

Des de l’Oficina de Sostenibilitat Local ja s’està treballant perquè l’Ecoparc mòbil de l’Emtre també visite Burjassot durant 2020. En breu, es donaran a conéixer les dates en les quals estarà de nou en el municipi.